છેલ્લા ઘણા સમયથી અશાંતગ્રસ્ત આસામ રાજ્યમાં આગામી વર્ષે વિધાનસભાની ચૂંટણીઓ યોજાવાની છે અને રાજ્ય ઘણા લાંબા સમયથી ઉલ્ફા સહિતના અન્ય ઉગ્રવાદી સંગઠનોના ઉગ્રવાદીઓની હિંસાત્મક પ્રવૃત્તિઓનો સામનો કરી રહ્યું છે ત્યારે આસામ સરકારે એક મોટી સફળતામાં ઉલ્ફા સહિતના ૮ ઉગ્રવાદી સંગઠનોના એકસાથે ૬૪૪ જેટલા ઉગ્રવાદીઓને શરણાગતિ માટે તૈયાર કરીને તેમની શરણાગતિ સ્વીકારીને તેમણે આચરેલી હિંસાત્મક પ્રવૃત્તિઓ માફ કરીને તેમને માનભેર જીવવા આસામ પોલીસમાં સ્થાન આપવાના નિર્ણયથી ઘણાને આ તબક્કે બૉલીવુડના ધી ગ્રેટ શો મેન રાજ કપૂરની ફિલ્મ ‘જીસ દેશ મેં ગંગા બહતી હૈ’નાં એ દૃશ્યો પણ યાદ આવ્યાં જેમાં સંખ્યાબંધ ખૂનખાર ડાકુઓને ફિલ્મનો હીરો આત્મસમર્પણ માટે પોલીસ પાસે લઈ આવે છે.